cyanic-selkie/wikianc huggingface dataset:
Elektroencefalografi
Elektroencefalografi (EEG) er en nevrofysiologisk metode for måling og registrering av hjernens elektriske aktivitet. Første gang ble det utført på menneske av Hans Berger (publisert i 1929 ).
Vanligvis utføres registrering med 21 elektroder på hodets overflate. EEG brukes til undersøkelse av hjernens funksjon, særlig ved ulike sykdommer som kan påvirke hjernen hvor epilepsi er et typisk eksempel.
Bølgemønstrene betegnes som et encefalogram og representerer elektriske signaler fra et stort antall nevroner i hjernen. Disse registreringene har blitt betegnet "hjernebølger".
EEG-signalet har en spenning på omtrent 50 mikrovolt. Det som måles er i større grad spenningsforskjeller mellom deler av hjernen enn strømstyrker.
Vanligvis registreres hjerneaktiviteten mellom 0,5 Hz og 70 Hz. Hos voksne er den dominerende frekvensen mellom 8 og 12 Hz og kalles alfaaktivitet. Den er best synlig over hjernens synssenter i bakhodelappen når man ligger med lukkede øyne.
Man kan også registrere hjernens elektriske aktivitet fra hjernens overflate, denne teknikken kalles elektrokortikografi.
EEG brukes gjerne i medisinske forsøk, siden elektrodene ikke representerer nevneverdig inngrep for forsøkspersonen. Forsøkene krever ikke aktiv deltagelse eller aktivitet, selv om lesing og hjerneaktivitet kan registreres på bølgemønsteret. Pasienten utsettes ofte for blinking av lys som gir bestemte forandringer på registreringen.
EEG kan registrere plutselige og hurtige forandringer i hjerneaktivitet ned mot millisekund-nivå. Den er en av få teknikker med mulighet for å registrere så korte øyeblikkstilstander.
Klinisk bruk
EEG er nyttig ved undersøkelse for flere tilstander, og etter hendelser som krever utredning.
Når en person er skadet slik at videre liv er umulig, kan det i noen tilfelle være aktuelt med organdonasjon. Etter norsk lov og mange andre lands lovgivning, skal det fastsettes med EEG og cerebral angiografi at personen er hjernedød.
EEG har blitt benyttet i forskning av overvåkning av behandling av depresjon. EEG brukes også i overvåkningen av testpersoner under søvnforskningsforsøk.
Ved vanlig EEG opptak plasseres elektrodene på huden på skallen ofte etter lett bruk av sandpapir og elektrisk ledende gele for å sikre god elektrisk kontakt. En variant av EEG utstyr består av en slags "badehette" med hull for elektrodene på fastsatte steder.
Plasseringen av elektrodene følger et fastsatt mønster som kalles 10-20-systemet. Dette sikrer at registreringen kan bli utført på samme måte flere ganger, og hindrer at forandringer i registreringen er forårsaket av forskjellig plassering av elektrodene.
Før computertomografi og MR, magnetisk resonans bildedannelse ble tilgjengelig, var EEG den beste metoden for å finne hjernetumor og fastsette lokaliseringen av tumoren.
EEG er fremdeles den teknikken med best tidsoppløsning for monitorering av funksjoner i hjernen.
Amplituden (utslaget) på bølgene i EEGet er omtrent 100 µV med elektrode på huden på skallen, og 1-2 mV målt på hjernens overflate.
Spenningsforskjellene som registreres fremkommer på tre forskjellige måter:
Begrensninger
EEG har flere begrensninger. Elektrodene på hodebunnen er ikke følsomme nok til fange opp spenninger på små felter på hjernens overflate. For at nevronene skal generere et utslag i EEG må, må to kriterier være oppfylt. For det første må nevronene være orientert slik at det elektriske feltet nevronene produserer ved aktivitet når ut gjennom det ytre hjernevevet, hjernehinner og skallen. For det andre må disse nevronene være av et viss antall for at det feltstyrken på det genererte elektriske felt er sterkt nok til å bli målt. Det kan heller ikke påvises om en aktivitet er forårsaket av nevrotransmittere som kan være hemmende, modererende eller aktiverende.
Desentrale VA-anlegg
Desentrale vann- og avløpsanlegg er fullverdige renseløsninger (septikløsninger)som kompletterer de konvensjonelle, store VA-anlegg. Desentrale vann og avløpsanlegg (kloakkanlegg) kan i prinsippet benyttes både i tett bebyggelse og spredt bebyggelse, men slike løsningene er mest vanlig i spredt bebyggelse og mindre tettsteder – gjerne i kombinasjon med kildeseparering hvor gråvann fra vask og dusj er atskilt fra svartvann (toalett og urinal).
Elektroencefalografi
Fordeler
EEG har flere kvaliteter som verktøy til å utrede hjerneaktivitet. Oppløsning i forhold til tid er beskrevet ovenfor. Siden hjernens funksjon er elektrisk aktivitet, er EEG den eneste måten å registrere og måle denne aktiviteten direkte. Andre hjernefunksjonsundersøkelser baserer seg på blodsirkulasjon eller stoffskifte som gir indirekte mål på hjerneaktivitet.
Typer EEG aktivitet
Historisk sett er det beskrevet fire forskjellige bølgeaktiviteter som sinuslignende bølger. Frekvensgrensene mellom de forskjellige bølgetypene er ikke endelig definerte.
Rytmisk langsom aktivitet er vanlig hos våkne småbarn, men er unormalt hos voksne.
Hos epilepsipasienter sees spesielle spisse bølgeformer og komplekser med bølger og spisser. Påvisning av slike mønstre kan bekrefte mistanke om epilepsidiagnose etter et krampeanfall hos pasient uten tidligere kjent epilepsidiagnose.
Under et epilepsianfall kan det registreres kraftig hjernebølgeaktivitet. Under elektrokonvulsiv terapi / ECT behandling / elektrosjokkbehandling gir sjokket et mindre og kortvarig epileptisk anfall. Maskinen som gir sjokket registrerer to avledninger av EEG, noe som benyttes til å vurdere om det er brukt riktig energimengde under sjokket.
Under anastesi kan det sees flere forskjellige bølgeformer på EEG.
Biologiske forstyrrelser
Signaler fra andre deler av kroppen enn hjernen som gir bølger på EEG kalles biologiske forstyrrelser. EEG registreringer er nesten alltid forurenset med noe av slike forstyrrelser. Dette er en av årsakene til at det kreves mye erfaring og god klinisk nevrologisk innsikt for å tolke en pasienthistorie med tilhørende EEG. De vanligste forstyrrelsene er:
Ytre forstyrrelser
Det er mange forskjellige kilder for forstyrrelser utenom pasienten som kan gi forandringer på EEG. Bevegelser av statisk elektrisitet kan gi forandringer, for eksempel ved flytting av pasienten.
Lysnettets vekselspenning på 50 Hz, (60 Hz i USA) kan gi forstyrrelser dersom installasjoner gir fra seg elektromagnetiske felt som induserer spenninger i ledningene fra elektrodene til EEG apparatet. Dette kan gjelde lysstoffrør, elektriske motorer, varmekabler og elektrisk utstyr med jordfeil.
Andre apparater som skaper magnetfelt kan også være skyld i forstyrrelser. Dette kan gjelde katodestrålerør som dataskjermer og TV-skjermer, teleslynger og høyttalere.
Medisinsk utstyr og intravenøst drypp med elektrolytter kan gi rytmiske forstyrrelser som sees.
Epigraf
Epigraf (fra ἐπιγραφή; «påskrift» eller «innskrift») er et eldre faguttrykk for innskrifter fra antikk tid. Uttrykket er til en viss grad gått ut av bruk. Den historiske hjelpevitenskap som befatter seg med slike antikke innskrifter ble kalt epigrafikk, og fagfolkene innen feltet kalles epigrafer.
I overført betydning kan sitater som innleder kapitler i en bok bli kalt epigrafer.
Ljubov Gurina
Ljubov Mikhajlovna Gurina (russisk; Любовь Михайловна Гурина, født 6. august 1957 i Matushkino, Kirov oblast, Russland) er en tidligere mellomdistanseløper, som representerte Sovjetunionen og senere Russland. Gjennombruddet kom med sølvmedaljen på 800 meter under VM 1983 i Helsingfors, hvor hun løp på tiden 1.56,11, kun slått av legenden Jarmila Kratochvílová. Gurina tok bronsemedaljer både i EM 1986 i Stuttgart og under VM 1987 i Roma, med karrierens raskeste 800 meter: 1.55,56. I VM 1993 i Stuttgart ble hun kun slått av Maria Mutola.
Etter en lang og suksessfull karriere, ble hun under EM 1994 i Helsingfors den eldste europamesteren i friidrett, da hun som 37-åring tok gullet på 800 meter.
Muğla (provins)
Muğla, er en provins i Tyrkia på Egeerhavets kyst. Den har et areal på 12 716 km². Provinshovedstad er Muğla, som ligger 20 km inne i landet.
Muğla har den lengste kyststrekningen blant Tyrkias provinser, også om man ikke teller med de mange små øyene. Provinsen har noen av Tyrkias største feriesteder; Bodrum, Oludeniz, Marmaris og Fethiye. Ved kysten er turisme viktigste næringsvei, mens det inne i landet er jordbruk, skogbruk og marmorbrudd.
Distrikter
Provinsen har 14 distrikter (provinshovedstaden er uthevet):
Chancellor University
Chancellor University var et privat universitet som lå i Cleveland, Ohio. Skolen ble opprinnelig grunnlagt i 1848 som Folsom's Mercantile College for å lære grunnleggende bokføring og virksomhetsferdigheter. Den gjennomgikk flere navneendringer og eierskap i løpet av sin historie. Universitetet stengte etter vårsemesteret 2013.
Herefordshire Football League
Herefordshire Football League er en engelsk fotballiga som er holder til fylket Herefordshire. Ligaen har fire divisjoner – Premier Division og divisjonene 1 til 3. Selv om denne ligaen er ikke med i den offisielle nasjonale ligasystemet, kan lag som vinner denne ligaen, rykke opp til de lavere divisjonene av West Midlands (Regional).
Premier Division
Bartestree, Ewyas Harold, Fownhope, Hay St Marys, Hinton, Holme Lacy, Kington Town, Lads Club Reserves, Ledbury Town FC, Mercia Athletic, Pegasus Reserves, Wellington Reserves, Westfields Reserves
Division One
Ewyas Harold Resereves, Hinton Resereves, Kingstone Rovers, Lads Club Colts, Ledbury Town Resereves, Orleton Colts, Shobdon, Sinkum, Wellington Colts, Weobley, Woofferton
Division Two South
Civil Service, Dore Valley, Fownhope Reserves, Holme Lacy Reserves, Holmer, Kingstone Harriers, Orcop Juniors, Relentless, Sinkum Colts, Toros, Weston
Division Two North
Bartestree Reserves, Burghill, Kington Town Reserves, Leintwardine, Leominster Town Colts, Orleton Colts Reserves, Pencombe, Stoke Prior, Tenbury Town, Wolseley, Woofferton Colts
Kritola
Kritola (gresk: Κρίτολα, virksom på 500-tallet f.Kr.) var en gresk kvinne tilhørende kongefamilien i Kyrenaika. Hun var datter av Arkesilaos I, konge av Kyrene, og en ukjent mor. Hennes bestefar var grunnleggeren av og den første kongen av Kyrene, Battos den første. Hennes bror Battos ble den framtidige konge av Kyrene og hun var både tante av og svigermor til den framtidige konge Arkesilaos II ved sin datter Eryxo, den første dronning av Kyrene som er kjent ved navn.
Lite er kjent om Kritola. I henhold til Plutarks Moralia var hun kjent for sin store verdighet og var høyt respektert av alle borgerne i Kyrene. Hun ble gift med en framstående borger, men navnet hans er ikke kjent. Hennes eldste barn og første sønn var Polyarkos og hennes yngste barn var Eryxo. Plutark nevner at hun også hadde andre sønner, men historikeren nevner ikke disse ved navn. Ved datterens ekteskap med sin fetter, ble Kritola dronningmor.
Hennes familie må ha vært en del av en intern maktkamp da hennes ektemann ble myrdet en gang rundt 550 f.Kr. av en Learkos som på tross av eller kanskje på grunn av, klarte å albue seg opp til å bli rådgiver for Arkesilaos II. Imidlertid ble hans konspirasjon til å velte kongen avslørt, og han ble forvist fra Kyrene sammen med sine tilhengere. I stridigheter som fulgte ble Arkesilaos II drept, og Learkos krevde å bli nye konge. Eryxo og hennes eldre bror Polyarkos fikk lokket ham i et bakhold og drepte ham. Deretter ble Eryxos eneste barn Battos III utropt til nye konge.
I kjølvannet av urolighetene i Kyrenaika, truet den egyptiske farao Amasis II med å invadere. Sammen med sin sønn og datter reiste Kritola til Egypt for å redde Kyrenaika. Diplomatiet fungerte, og Plutark slår fast at Battos III regjerte i tyve år, fra 550 til 530 f.Kr. Han nevner også at Kritola ble en gammel kvinne.
Lophorrhina pseudincoides
Lophorrhina pseudincoides er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (ca. 25 millimeter), avlang, grønnlig gullbasse. Hannen har et spadeformet framspring i pannen. Pronotum er mørkt grønnlig. Scutellum er grønt. Dekkvingene er grønnsvarte med brunrøde tegninger, de har et par litt opphøyde lengderibber. Beina er mørke. Undersiden er delvis kledt med gulaktige hår.
Tomobrachyta
Utseende
Middelsstore, litt brede, svarte trebukker, dekkvingene med gule tegninger. Antennene er tynne og noe lengre enn kroppen. Hodet er fremstrakt, med utstående fasettøyne. Pronotum er klokkeformet. Dekkvingene er avsmalnende bakover, gulaktige med tre par store, svarte flekker. Beina er nokså lange og tynne.
Utbredelse
Slekten er endemisk for Madagaskar.
Sarojini Naidu
Sarojini Naidu (født 13. februar 1879 i Hyderabad, død 2. mars 1949) var en indisk forfatter, politiker og kvinnesaksforkjemper.
Moldovas nasjonalbank
Moldovas nasjonalbank (moldovsk: Banca Națională a Moldovei, engelsk: The National Bank of Moldova) er sentralbanken i Moldova.
Sarojini Naidu
Naidu vokste opp i staten Hyderabad, der faren var med i etableringen av Nizam College. Hun skrev lyrikk og ble kjent for diktene hun publiserte i årene 1905 til 1917. Hun huskes særlig for The golden threshold (utgitt 1905, på norsk som Den gyldne terskel i 1928), The bird of time (utgitt 1914) og The broken wing (utgitt 1917). På norsk kom også diktsamlingen I nattens have (1929).
Naidu var indisk nasjonalist og deltok i Gandhis ikkesamarbeidsbevegelse, satyagrahakampanjer og ikkevoldsbevegelsen. Hun ble valgt til leder i Kongresspartiet i 1925. Hun var partiets første kvinnelige leder. Fra 1930 til 1931 deltok hun ved rundebordskonferansen om India i London. Da India ble selvstendig i 1947, ble Naidu guvernør i Uttar Pradesh.
Moldovas nasjonalbank
Historie
I 1993 fikk Moldova sin egen valuta, moldovsk leu ble innført 29. november dette året. Dette, sammen med andre tiltak for å redusere inflasjonen, gjorde at landet fikk bedre kontroll på inflasjonen. Mens den i 1993 var over 2700 % var den i 1994 nede i 104 % og i 1995 23,8 %.
I 1995 vedtok det moldovske parlamentet et nytt lovverk; Lov om Moldovas nasjonalbank og Lov om finansinstitusjonene. Førstnevnte lov sikrer sentralbankens uavhengighet, men underlegger den regjeringen i forhold til rapportering.
Fra 1. juli 2004 kom landets innskuddsgarantifond i gang, dette gir sikkerhet for om lag 90% av personlige innskudd. Alle bankene i landet er pliktig til å delta i dette samarbeidet. I 2006 innførte Moldova AIPS – automated interbank payment system, et sanntids betalingssystem mellom bankene.
Liste over kulturminner i Randaberg
Liste over kulturminner i Randaberg er en oversikt over fredede og/eller bevaringsverdige bygninger og elementer i Randaberg. Data er hentet fra Riksantikvarens liste over kulturminner.
Moldovas nasjonalbank
Historie
I 2009 innførte BNM en ny strategi innen pengepolitikk; inflasjonsstyring (inflation targeting). Denne ble implementert fra 2010, og definerte 5 % inflasjon (± 1%) som mål. For 2012 var målet 5% ± 1%.
Sentralbanksjef
Pr mai 2014 er Dorin Drăguţanu sentralbanksjef, han har hatt denne stillingen siden november 2009. Første visesentralbanksjef er Marin Moloşag.
Liste over kulturminner i Randaberg
ID-nummer består av et lenket tall som går direkte til det aktuelle kulturminnet i Kulturminnesøk.
MT «Bergeland» (1965)
MT «Bergeland» var et tankskip bygget ved Rosenberg Mek. Verksted som byggenummer 181. Levert til Sig. Bergesen d.y. & Co. 12. januar 1965. Solgt til Finland i 1975. Hugget i 1992
Henri Padou jr.
Henri Padou jr. (født 21. august 1928 i Tourcoing, død 16. november 1999 i Marcq-en-Baroeul) var en fransk svømmer som deltok i de olympiske leker 1948 i London.
Padou vant en olympisk bronsemedalje i svømming under OL 1948 i London. Han var med på det franske laget som kom på tredjeplass på 4 x 200 meter fri bak USA og Ungarn. De andre på laget var René Cornu, Joseph Bernardo og Alexandre Jany.
Padou jr. er sønn av Henri Padou som ble olymisk mester i vannpolo under Sommer-OL 1924 i Paris.
Jakub Hertz’ palass
Jakub Hertz’ palass (polsk Pałac Jakuba Hertza) ligger ved Tadeusz Kościuszkos allé 4 i Łódź.
Palasset ble bygd av Izrael Poznański som bryllupsgave til hans datter Anna og svigersønnen Jakub Hertz, på andre siden av Poznański-familiens mursteinshus ved Piotrkowska-gaten og like ved Den store synagoge. Det ble reist i årene 1891–1892 etter tegninger av Julius Jung (muligens også Hilary Majewski).
Palassfasaden ble ombygd i mellomkrigstiden etter tegninger av Marian Lalewicz. Bygningen fikk påbygd en ny etasje og loggiaene ble fjernet. Fasaden mistet noe av sin opprinnelige effektfullhet til gjengjeld for tyngre, modernistiske former. Det opprinnelige palassindret ble imidlertid i stor grad bevart.
I dag huser bygningen Det medisinske universitet i Łódź.
Statsminister (andre betydninger)
Statsminister eller Statsministeren har flere betydninger:
Debbie Heeps
Debbie Heeps (født 18. desember 1955) er en canadisk volleyballspiller.
Hun representerte Canada under Sommer-OL 1976 i Montréal, hvor hun ble nummer 8.
Fair use
Fair use er et prinsipp i USAs lovgivning om opphavsrett. Fair use betyr at selv om noe er opphavsrettslig beskyttet, kan det likevel brukes uten tillatelse fra innehaveren av opphavsretten i bestemte situasjoner. Fair use-prinsippet omfatter spesielt bruk i forbindelse med omtale eller kritikk av verkene.
I nordisk rett eksisterer det ikke noe rettsprinsipp som tilsvarer fair use. Mange bruksområder av opphavsrettbeskyttet materiale som i Storbritannia/USA tolkes som fair use vil imidlertid også være lovlig i nordisk rett. Dette fordi åndsverkslovgivningen har bestemmelser som avgrenser skaperen av verkets enerett til eksemplarfremstilling og tilgjengeliggjøring for allmennheten. Eksempler på dette er sitatretten, retten til privatkopiering, utlån av verk fra bibliotek o.l.
I 2007 vedtok Israel en opphavsrettslov med Fair use-bestemmelser inspirert av USAs.
María Cervera
María Cervera (født 26. februar 1956) er en peruansk volleyballspiller.
Hubroer
Hubroer (Bubo) er en slekt i uglefamilien (Strigidae) som består av store raptorer. I øyeblikket regnes det ni arter til slekten, som tidligere talte mange flere. Ny forskning har imidlertid ført til at flere av de tidligere artene har blitt omplassert.
Inndeling
Inndelingen av slekten Bubo følger Taxonomy in Flux og er i hovedsak basert på Wink et al. (2008) og Fuchs et al. (2008b).
Norske navn på artene følger Norsk navnekomité for fugl og er i henhold til Syvertsen et al. (2008). Norske navn i parentes er ikke offentlige navn.
Knut Engedal
Knut Arne Engedal (født 1946) er en norsk psykiater og forsker med alderspsykiatri og demens som spesialområde. Han har utgitt flere bøker innen sitt fagområde. Han hadde stillingen som professor i alderspsykiatri ved Ullevål universitetssykehus.
Engedal ble cand.med. ved Universitetet i Heidelberg i 1971. Han ble deretter spesialist i allmennmedisin i 1984 og spesialist i psykiatri i 1993. I 1990 tok han en doktorgrad i geriatri ved Universitetet i Oslo i 1990. Avhandlingen hadde tittelen Mental impairment and dementia in old age: studies on diagnostic tools, epidemiology, and treatment through a day-care programme.
Han startet yrkeskarrieren som turnuslege i Arendal. Deretter var han distriktslege på Vestlandet i en del år før han ble sykehjemslege i Oslo. Fra 1981 til 1987 arbeidet han ved ulike alders­ og voksenpsykiatriske avdelinger på Ullevål, Gaustad og Dike­mark sykehus. I 1990 var han med å starte den første hukommelsesklinikken i Norge og hadde i årene fra 1991 til 1997 en 60 prosent stilling ved Hukommelsesklinikken på Ullevål sykehus. I tidsrommet 1992–1996 ledet han et statlig utviklingsprogram om alderspsykiatri og i 1997 ble han faglig koordinator ved Nasjonalt kompetansesenter for aldersdemens. I 1994 ble han professor i alderspsykiatri (som den første i Norge) og seksjonsoverlege ved geriatrisk avdeling, Ullevål universitetssykehus.
Som forsker har Engedal vært spesielt opptatt av fagområder som geriatri og i særdeleshet demens og alderspsykiatri. Han har i løpet av karrieren nedlagt et betydelig forskningarbeid på demens og har veiledet 16 Ph.D-studenter. Han har publisert over 380 vitenskapelige artikler i internasjonale tidsskrifter, samt en rekke populærvitenskapelige tekster. Han har holdt en rekke foredrag, organisert kurs for helsepersonell samt utgitt- og vært medforfatter på flere lærebøker om demens og alderspsykiatri. Av bøker han har utgitt kan en blant annet nevne Aldersdemens fakta og utfordringer (medforfatter, 1991), Urunde hjul : alderspsykiatri i praksis (2000), Makt og avmakt (2002) og En bok om demens : husk meg når jeg glemmer (2016).
Elling Nikolai Alsvik
Forfatterskap
Han har skrevet en rekke artikler om flere kulturhistoriske emner samt emner med tilknytning til museets samlinger og arbeid.
Mesterligafinalen i fotball for kvinner 2015/16
Mesterligafinalen i fotball for kvinner 2015/16 ble spilt torsdag 26. mai 2016 mellom og  på Stadio Città del Tricolore i Reggio Emilia.
Lagoppstilling
Banens beste:
Assistentdommere:
Judit Kulcsár (Ungarn)
Agonidium
Agonidium er en slekt av billene i delgruppen (underfamilien) Platyninae i familiegruppen løpebiller.
Mesterligafinalen i fotball for kvinner 2015/16
Lagoppstilling
Andrea Hima (Ungarn)
Agonidium
Utseende
Middelsstore, slanke, blanke, brunrøde løpebiller. Hodet er forholdsvis stort med små fasettøyne. Pronotum er trapesformet, lengre enn bredt. Dekkvingene er rundede med fine punktstriper.
Mesterligafinalen i fotball for kvinner 2015/16
Lagoppstilling
Fjerdedommer:
Agonidium
Utbredelse
Slekten er utbredt i Afrika og Asia.
FA Premier League 1993–1994
FA Premier League 1993–1994 var den andre sesongen av FA Premier League. Manchester United vant ligaen for andre sesong på rad og klubbens niende ligatittel totalt. De vant også FA-cupen og ble dermed den sjette klubben som tok The Double.
==Tabell ==
Opprykk
De tre dårligste klubbene i Premier League rykket automatisk ned til 1. divisjon og de to beste klubbene i 1. divisjon rykket automatisk opp til Premier League. Play-off ble spilt der klubbene som kom på tredje, fjerde, femte og sjetteplass i 1. divisjon spilte om en plass i Premier League.
Football League 1. divisjon 1993–1994:
Saxitoxin
Saxitoxin er en kjemisk binding som angriper nervesystemet til mennesker, og er mest kjent for å forårsake paralytisk skalldyrforgiftning. . Stoffet blir blant annet benyttet i kjemiske våpen og er nevnt i kapittel 1 av Kjemivåpenkonvensjonen. Det fungerer ved å blokkere Na+-kanaler.
Etymologi
Navnet «saxitoksin» kommer fra muslingslekten Saksidomus, der giften offisielt ble funnet for første gang.
Johan Julius Olsen
Johan Julius Olsen (født 17. oktober 1832, død 3. september 1907) var en politiker, sjømann, skipsreder og gårdbruker fra Vanse i Vest-Agder.
Olsen var født på gården Helvik like ved Vanse, faren hans var gårdbruker og sjømann. Selv reiste han til sjøs fra 1847, som skipper fra 1853. I 1871 slo hans seg ned på garden Kjørrefjord mellom Farsund by og Vanse, Der var han skipsreder og drev gården. Gården hadde han kjøpt i 1864. Årene 1899-1905 var han medlem av riksskattekommisjonen, da bodde han i Kristiania.
Olsen representerte Lister og Mandals amt på Stortinget 1880-88 og 1892-97. De første ni sesjonene var han medlem av næringskomite nr. 1. Deretter i de to siste sesjonene var han medlem av næringskomite nr. 1, men også av valgkomiteen. I tillegg var han i 1893 medlem av kontraktørkomiteen, 1894 av konsulatkomiteen og 1897 av fullmaktskomiteen.
Olsen døde på gården sin på Kjørrefjord i 1907.
Religionsåret 1743
Religionsåret 1743 er en oversikt over hendelser, utgivelser, kunst, arkitektur og personer med tilknytning til religion definert i videste forstand i 1743.
Stefan Ahnhem
Stefan Ahnhem (født Stefan Percyval Ahnhem 24. november 1966 i Tyska Sankta Gertruds församling, Stockholm) er en svensk manusforfatter.
Manus
- kortfilm
– kortfilm
Lophorrhina macularia
Utseende
En middelsstore (ca. 25 millimeter), brunrød gullbasse. Hannen har et skovlformet framspring i pannen. Pronotum er mørkt brunlig med brunrøde skråstriper på sidene. Dekkvingene kan være mørke med brunrøde tegninger, eller helt brunrøde.
Utbredelse
Arten er kjent fra Tanzania.
Edward Herbsts villa
Edward Herbsts villa (polsk Pałac Edwarda Herbsta) ligger ved Przędzalniana-gaten 72 i Łódź, og utgjør en av tre palassresidenser i Księży Młyn.
Villaen ble reist i årene 1875–1877 av Karol Scheibler til hans eldste datter Matylda og svigersønnen Edward Herbst, som senere ble direktør i Scheiblers bedrift. Bygningen ble tegnet i italiensk renessanse av byarkitekten Hilary Majewski, som lot seg inspirere av Andrea Palladios verker.
Bygningen har en rektangulær grunnplan, to etasjer og 16 rom. I første etasje finnes representative saler, mens etasjen over har soverom og garderobe. Bygningen har dessuten et tilbygd oransjeri. I elevasjonen finnes risalitter og hovedinngangen prydes av en portikus. Villaen har et rikt inventar og vakre glassmalerier fra Antonio Salviattis verksted. Ved residensen ligger også en vakker hage med staller og et vognskur.
Etter å ha blitt glemt i årevis ble villaen overtatt av Kunstmuseet og totalrestaurert. Arbeidet ble verdsatt med Europa Nostra-prisen for fremragende restaurering av severdigheter.
Boksing under de britiske samveldeleker 1974
Boksing under de britiske samveldeleker 1974. Boksing var en av flere sporter under British Commonwealth Games som ble arrangert i Christchurch på New Zealand i perioden 24. januar til 2. februar 1974. Det var de tiende lekene i det som kom til å bli Samveldelekene (Commonwealth Games) fra 1978. Det var tredje gangen Boksing var med på programmet i Samveldelekene. I lekene i 1974 ble det konkurrert i elleve vektklasser i boksing, kun for menn. Alle tapende semifinalister fikk bronsemedaljer. England ble beste nasjon med tre gullmedaljer foran Uganda og Nigeria med to hver.
Thranduil
Thranduil er en skikkelse fra J.R.R. Tolkiens fantasiverden Midgard.
Han var en Sinda-alv og konge over silvanalvene i den nordre delen av den store Grønnskog (Myrkskog), som lå like øst for Tåkefjellene. I Hobbiten blir han beskrevet som en alv med blondt hår, noe som er uvanlig for en sindaalv.
I Hobbiten er han, ganske enkelt, kalt Alvekongen. Når Thorin Eikenskjold og hans dvergefølge entrer nordre Myrkskog, blir de tatt til fange av Thranduils alver og låst inn i hans fangekamre når de velger å ikke avsløre deres hensikter. Etter draken Smaugs død, draken som hadde voldt mye trøbbel for gråalvene i årevis, begjærte Thranduil skatten fra Erebor delt mellom ham, Bard og dvergene. Thorin avslo, noe som førte til Femhærerslaget.
Slektsbånd/vennskapsbånd
Thranduil var sønn av Oropher og far til Legolas Grønnløv. I Ringenes Herre bidrar det nylig etablerte vennskapet mellom Legolas og dvergen Gimli, Glóins sønn, til å knytte nye og sterkere bånd mellom Thranduils folk og dvergene.
Figuren in Tolkiens Welt
María Ostolaza
María Ostolaza (født 26. februar 1953) er en peruansk volleyballspiller.
Hun representerte Peru under Sommer-OL 1976 i Montréal, hvor hun ble nummer 7.
I frihetens bur (film fra 1912)
I frihetens bur er en norsk stumfilm fra 1912, regissert av Halfdan Nobel Roede.
Filmviteren Gunnar Iversen har fremholdt at I frihetens bur er en alternativ tittel på en annen film fra 1911 som Halfdan Nobel Roede hadde regissert, nemlig Under forvandlingens lov.
Filmen har samme tittel som Gunnar Heibergs lystspill fra 1910, som først ble utgitt på trykk i 1929. Både Heibergs skuespill og stumfilmen til Roede er komedier om utroskap, men handlingsforløpene avviker ellers ganske mye fra hverandre.
FLK «Benguela»
FLK «Benguela» var et flytende hvalkokeri, opprinnelig bygget som lasteskipet «Oakmore» i 1897. Hun ble i 1911 kjøpt av Hvalfangerselskabet Kastor med disponent Nils Bugge fra Tønsberg og konvertert til hvalkokeriet «Benguela» i Rotterdam for kr. 668 190. «Benguela» ble utstyrt med forsterkede bommer og vinsjer, og var det første hvalkokeriet som var i stand til å heise opp små knølhvaler på dekk. Hun var også utstyrt med åtte åpne kokekjeler for spekk og 18 presskokere for kjøtt og bein.
«Benguela» ble sendt på hvalfangstekspedisjon til Angola, men suksessen uteble og selskapet og skipet ble overført til Bugges selskap Hvalfangerselskabet Hektor i 1914. «Benguela» erstattet da Hektors gamle kokeri «Ronald» som fanget fra Deceptionøya i Antarktis. Utbruddet av første verdenskrig medførte imidlertid at mange hvalkokerier, inkludert «Benguela», gikk inn i mer lukrativ tankfart.
Den 14. juni 1917 ble «Benguela» oppbrakt av den tyske ubåten «U 155» på reise fra Avonmouth til Philadelphia. Skipet fikk tysk prisebesetning, og 29. juni ble fullriggeren «Siraa» tatt som prise. Dagen etter ble besetningen ført over i et spansk fartøy og «Benguela» ble senket nord for Asorene.
Aino-Kaisa Saarinen
Aino-Kaisa Saarinen (født 1. februar 1979 i Hollola) er en finsk tidligere langrennsløper.
FLK «Benguela»
Skipet har navn etter havnebyen Benguela i Angola.
Aino-Kaisa Saarinen
Mesterskap
29. mars 2004 vant hun det finske mesterskapet i 30 km klassisk. På samme distanse fikk hun femteplass under VM 2005. Under OL 2006 i Torino tok hun bronse i lagsprint sammen med Virpi Kuitunen. Under Ski-VM 2011 i Oslo fikk hun bronse på 4x5 kilometer stafett sammen Riitta-Liisa Roponen, Pirjo Muranen og Krista Lähteenmäki. På 10 km klassisk tok Saarinen bronse, 9,7 sekunder bak gullvinner Marit Bjørgen.
2006-2007
Saarinen tok sin første verdenscupseier den 17. mars 2007 på 30 km klassisk i Oslo.
2008-2009
Hun hadde en god start på sesongen 2008/09 og hun startet med en tredjeplass, så en femteplass før hun tok sin andre verdenscupseier på 10 km klassisk i Kuusamo. På dette tidspunktet ledet hun verdenscupen klart foran Marit Bjørgen. Saarinen økte det forspranget i La Clusaz, for der tok hun andreplass på 15 km fristil, fellesstart bak Kristin Størmer Steira, mens Bjørgen stod over rennet. Hun tok en ny andreplass på 10 km klassisk i Davos og hun ble nummer to sammenlagt i Tour de Ski 2008/09, begge gangene bak lagvenninnen Virpi Kuitunen. Mot slutten av sesongen gikk det tyngre og hun ble nummer tre i verdenscupen sammenlagt, bak Justyna Kowalczyk og Petra Majdič.
Trefase
Trefase er et vekselstrømsystem for overføring av elektrisk energi. Systemet har tre faseledere og i TN-nett en nulleder. Fasespenningene er forskjøvet 120° (=360°/3) i forhold til hverandre. Tre-fasesystemet kan i forbruker-enden kobles som énfase, stjernekobling eller trekant-kobling. En fase er spenningspotensialet mellom to faseledere, og énfase kan hentes ut mellom to faseledere (IT-nett og TN-nett) eller mellom faseleder og nulleder (TN-nett).
Med et perfekt balansert trefasesystem (eksakt 120° mellom fasene) er den momentane spenningen i en vilkårlig fase eksakt lik i størrelse, men motsatt retning som summen av de andre to fasene. Det betyr at returbanen for strømmen i en faseleder er de to andre faselederne. Dermed er summen av strøm i de tre faselederne alltid null og strømmen i hver faseleder er lik (og motsatt retning) av summen av strømmen av de andre to faselederne. Dermed er hver faseleder en returbane for de andre to faselederne.
Mens en énfaset vekselstrømskrets trenger to ledere, kan et trefasesystem overføre 1,73 (kvadratroten av 3) ganger så stor effekt, med én ekstra leder.
Koblinger
Det er to hovedkoblinger som brukes i trefasesystemer; Stjerne-kobling og trekant-kobling.
Stjerne-kobling
Her kobles tre av lederne til et felles jordet null-punkt på generator/transformator-siden. Nullpunktet føres ut i nettet med en egen null-leder (i TN-S-nett), eller som kombinert jording og null-leder (PEN) (i TN-C-nett). I TN-nett kan null-lederen få relativt kraftige strømmer hvis det er skjev eller ukompensert induktiv last hos forbruker, men spenningen mellom null-lederen og de enkelte faselederne vil være stabil (fasespenningen delt på kvadratroten av 3 - f.eks. fasespenning 400 V, fase til nulleder = 230 V). Trefasede elektromotorer er normalt ikke koblet med nulleder, slik at stjernekobling av disse kan brukes både i IT-nett og TN-nett.
Andreas Aakre
Andreas Aakre (født 27. april 1989) er en norsk fotballspiller som spilte midtstopper for tippeligaklubben Bodø/Glimt.
Aakre fikk som 17-åring sin første seniorkontrakt av Bodø/Glimt, foran 2007 sesongen. Hans debut på seniornivå kom i 2006 sesongen for 2.-divisjonsklubben Steigen, hvor han var på utlån fra Glimt. 31. oktober 2007 fikk han sin seriedebut for Bodø/Glimts A-lag borte mot Sogndal, en kamp som endte med tap 2-0.
Aakre har spilt seks kamper og scoret ett mål for U-16 landslaget. Han har vært kaptein for U-17 landslaget og har spilt 14 kamper og scoret ett mål. I 2007-sesongen spilte han fulltid for Bodø/Glimt og spilte seg inn på U-18 landslaget. Han har nå lagt opp.
Anita Briem
Anita Briem (født 29. mai 1982) er en islandsk skuespiller som blant annet var med i filmen Reisen til jordens indre.
Martin Sjølstad
Martin André Sjølstad (født 9. juli 2000) er en norsk fotballspiller som spiller for.
Agonobembix
Agonobembix er en slekt av billene i delgruppen (underfamilien) Platyninae i familiegruppen løpebiller.
Utbredelse
Slekten er utbredt på Madagaskar.
Heimdabyte
Heimdabyte foregikk ved at en manns ekteskap forpliktet en kvinne av hans familie til å gifte seg inn i den familien han fikk sin kone fra. Avtale om dette kunne gjøres av foreldrene før barna nådde gifteferdig alder. Om avtalen ble brutt for det andre ekteskapets vedkommende kunne det utbetales et pengebeløp, heimdabyte-penger. Hensikten var å opprettholde økonomisk likevekt mellom to familier.
Eilert Sundt har beskrevet fenomenet, og på 1700-tallet er fenomenet beskrevet for første gang. Sundt traff selv på ektepar som var blitt gift på denne måten:
Petter Salen
Petter Birger Salen (født 21. juli 1909 i Ålesund, død 24. mai 1979) var en norsk sjøforsvarsoffiser. Under andre verdenskrig var han skipper i Shetlandsgjengen.
Bakgrunn
Salen dro som 15-åring på selfangst i arktiske strøk, og opplevde ved en anledning at skuten ble skrudd ned av isen og de mistet alle eiendeler og nesten livet. Han fortsatte i handelsflåten i utenriksfart og steg i gradene til førstestyrmann. Også her opplevde han havari og flere dager i livbåt.
Andre verdenskrig
Da krigen kom var han styrmann på «Tropic Sea» som fraktet hvete mellom Australia og New York. I fart mellom Australia og New York ble skipet 18.juni 1940 bordet av "Orion", en tysk hjelpekrysser, og besetningen på "Tropic Sea" ble holdt fanget på Orion. Den 30 juni ble alle mann sammen med 23 fanger fra det britiske skipet D/S Haxby overført tilbake til «Tropic Sea». Løytnant Steinkrauss ble gitt kommando over skipet og en tysk prisebesetning på 28 mann. Han fikk ordre om å seile M/S Tropic Sea til Frankrike. Den 3. september omtrent kl. seks om morgenen ble en ubåt observert.Tyskerne trodde først at det var en tysk ubåt, men da den kom nærmere skjønte de at det var den britiske ubåten HMS Turant, og mannskapet ble beordret i livbåtene og bedt om å ro til Frankrike. «Tropic Sea» ble deretter senket av tyskerne for å hindre at skipet havnet i britiske hender.
Salen og noen av mannskapet tok seg fra Frankrike, via Spania og Portugal, til Storbritannia. I Liverpool møtte han kaptein Martin Linge i Sjømannskirken og ble vervet til tjeneste i det som senere ble kalt Lingekompaniet. Etter kurs i Skottland gikk turen til Shetland for tjeneste i Special Operations Executive (SOE) og det som senere ble kalt Shetlandsgjengen.
Tapene av mannskap og skøyter og risikoen for å bli tatt ble etterhvert meget stor og i begynnelsen av 1943 skal det ha vært Salen, som ofte var mannskapenes talsmann, som klarest tok dette opp overfor den britiske ledelsen på Shetland, skøytene var for sårbare. Ved slutten av 1943 og i januar 1944 fikk marinen tre ubåtjagere fra USA. Salen ble sjef på KNM «Hessa», Leif Larsen på KNM «Vigra» og Ingvald Eidsheim på KNM «Hitra».
Med «Hessa» hadde han 18 oppdrag til Norge før Hessa ved en feiltagelse ble bombet av et alliert fly, som trodde det var et tysk marinefartøy. «Hessa» fikk så store skader at det måtte slippsettes i en måneds tid for reparasjoner. Salen ble da beordret på kurs i undervannssabotasje med derpåfølgende tjeneste.
Han deltok i Operasjon Polar Bear som hadde som mål å forhindre at tyskerne ødela havneanlegg i Trondheim mot slutten av krigen.
Etter krigen
Etter krigen ble det opprettet fire marinekommandoavdelinger for uskadeliggjøring av miner på norskekysten. Salen ledet avdelingen i Stavanger. For dette farefylte arbeidet ble han tildelt Kongens fortjenstmedalje i gull. I 1948 ble han leder for dykkeropplæringen i marinen og fra 1962 ble han den første leder for Sjøforsvarets Dykker- og froskemannskole.
Luisa Fuentes
Luisa Fuentes (født 19. august 1948) er en peruansk volleyballspiller.
Petter Salen
Utmerkelser
I tillegg til Kongens fortjenstmedalje i gull ble han blant annet dekorert med St. Olavsmedaljen med ekegren og Krigsmedaljen.
Luisa Fuentes
Hun representerte Peru under Sommer-OL 1976 i Montréal, hvor hun ble nummer 7.
Rockefeller, Andrews & Flagler
Rockefeller, Andrews & Flagler var et forretningskonsern dannet i 1867 i Cleveland, Ohio og som var en forløper til Standard Oil Company. Deltakerne var John D. Rockefeller, William Rockefeller, Samuel Andrews og Henry M. Flagler. Flaglers kones onkel, Stephen V. Harkness gjorde betydelige investeringer, men var en silent partner og hadde ikke noen aktiv rolle i å drive virksomheten.
I 1868, var Rockefeller, Andrews & Flagler det største petroleumsraffineriet i verden. Partnerne er anerkjent for å se viktigheten av å utnytte og markedsføre alle biproduktene fra raffineringsprosessen, og få marked- og pris-kontroll gjennom fraktprisene. Deres mislykkede Sør Improvement Company-ordning i 1871 i et hemmelig samarbeid med Pennsylvania Railroad førte til at uavhengige produsenter gjorde opprør i vestlige Pennsylvania tidlig i 1872. Dette ga Rockefeller mye dårlig omtale.
Asprekfjorden
Asprekfjorden er en innsjø i Aremark kommune i Viken. På grunn av oppdemmingen av Stenselva ved Brekke sluser i Halden kommune har Asprekfjorden nå samme vannspeil som de ovenforliggende innsjøene Aspern og Ara, og reguleres sammen med disse som magasin for Brekke kraftverk.
Brigitte Kraus
Brigitte Kraus (født 12. august 1956 i Bergisch Gladbach) er en tidligere mellomdistanseløper, som representerte Vest-Tyskland på 1500 meter og 3000 meter. Hennes fremste meritt er sølvmedaljen på 3000 meter fra VM 1983 i Helsingfors.
Armostus
Armostus er en slekt av biller som hører til familien vannkjær (Hydrophilidae).
Utseende
Små (1-2 millimeter), bredt ovale, hvelvede, brunlige vannkjær. Oversiden er kraftig punktert, halvblank. Dekkvingene kan ha opphøyde lengderibber.
Levevis
Artene er landlevende mellom råtnende plantemateriale.
Utbredelse
Slekten er utbredt i Asia og Oseania, fra India i vest til Ny-Guinea i øst.
Winchester (Virginia)
Winchester er en by (independent city) og fylkessete for Frederick County i den amerikanske delstaten Virginia.
Vennskapsbyer
Winchesters første vennskapsby var Winchester i England, som byen er oppkalt etter. På 1950-tallet be også en ecuadorianske byen Ambato formalisert som vennskapsby.
Lise
Lise er en opprinnelig nedertysk kortform av kvinnenavnet Elisabeth. Navnet Elisabeth er en gresk omskrivelse av det hebraiske Elisjeba som betyr «Gud er fullkommen» eller «hun som ærer Gud».
Utbredelse
Lise har i nyere tid aldri vært blant de mest populære døpenavnene i Norge. Navnet hadde størst popularitet i perioden ca. 1960-1990. Populære sammensettinger av navnet er: Anne-Lise, Inger-Lise, Annelise og Trine-Lise.
Marokkos barriere i Vest-Sahara
Marokkos barriere i Vest-Sahara er en 2,000 km lang barriere eller forsvarsmur som deler Vest-Sahara i to. Marokko bygget den i flere faser under Vest-Sahara-krigen fra 1976. Muren deler landet på langs i nordøstlig/sørvestlig retning. Den skiller den vestlige delen av Vest-Sahara som er kontrollert av Marokko fra den østlige, som er kontrollert av Polisario og SADR.
Selve muren er en om lag tre meter høy jordvoll og beskyttet av gjerder og minefelt. Det ligger også militærleirer og vaktposter med om lag 5 kilometers mellomrom langs hele muren. Marokko bruker om lag 100,000 soldater til å bevokte delelinjen. Barrieren skal være i stand til å stoppe biler. Minefeltene i Vest-Sahara er så omfattende at hjelpeorganisasjoner sier at det aldri vil la seg gjøre å fjerne alle.
FN har hatt observatører på begge sider av barrieren for å overvåke våpenhvilen av 1991.
Juliusz Heinzels palass
Juliusz Heinzels palass (polsk Pałac Juliusza Heinzla) ligger ved Piotrkowska-gaten 104 i Łódź.
Palasset ble bygd som Juliusz Heinzels første residens i årene 1880–1882 etter tegninger av Hilary Majewski, med Otto Gehlig, Juliusz Heinzels fremtidige svigersønn, som byggmester. Palasset lå på samme tomt som fabrikantens ullfabrikk ved Dzika-gaten (i dag Henryk Sienkiewicz’ gate).
Palasset, som er en av de mest monumentale bygninger ved Piotrkowska-gaten, er et godt eksempel på eklektisisme og preges i størst grad av berlinsk renessanse.
Hovedbygget har tre etasjer med en rikt utsmykket fasade. På toppen finnes skulpturer av tre skikkelser som er allegorier til handel, frihet og industri. I andre etasje finnes dessuten karnapper med balkonger. De to sidefløyene har to etasjer, og var opprinnelig skilt fra hovedbygget med paviljonger og vakre gitter.
I dag er palasset setet til Urząd Wojewódzki (Voivodskapsstyret) og Urząd Miasta Łodzi (Bystyret). Byens fanfare (Prząśniczka av Stanisław Moniuszko) spilles hver dag fra en av balkongene.
Bowls under de britiske samveldeleker 1974
Bowls under de britiske samveldeleker 1974. Bowls var en av flere sporter under British Commonwealth Games som ble arrangert i Christchurch på New Zealand i perioden 24. januar til 2. februar 1974. Det var de tiende lekene i det som kom til å bli Samveldelekene (Commonwealth Games) fra 1978. I lekene i 1974 ble det konkurrert i tre øvelser i bowls, single, par og firer, kun for menn.
Åge Tovan
Åge Edvin Tovan  (født 21. september 1947 i Kristiansund) er en norsk politiker som representerer Arbeiderpartiet. Han var ordfører i Lørenskog kommune fra 2003 til 2015. Åge Tovan var en aktiv idrettsutøver, som blant annet spilte fotball i Clausenengen. Han var også aktiv innen bryting og friidrett. Tidligere formann i Norges Fotballforbunds anleggkomité.
Corsaren
Corsaren var Danmarks første satiriske vittighetsblad av betydning og ble grunnlagt av den da 20 år gamle Meïr Aron Goldschmidt. Det fungerte samtidig som en opposisjonsavis mot den sittende regjering på linje med andre politiske blader. Første nummer kom ut torsdag den 8. oktober 1840. Siste nummer utkom i 1855.
Opplagstallet var høyt, kanskje fem tusen, så det var blant de mest solgte tidsskrifter i Danmark. Corsaren fylte den oppgaven som dansk presse først kom til å ivareta senere, nemlig å påtale uoverensstemmelser mellom politiske mål, løfter og det som faktisk ble gjort. Trykkefrihetsforordningen fra 1799 gjorde det straffbart å offentlig kritisere eneveldet, kongehuset, religionen, statens alminnelige forhold, embetsmenn og privatpersoner, samt vennligsinnede fyrster og nasjoner. Det var også forbudt å skrive anonymt. Dødsstraff ventet den som oppfordret til endring av styreformen eller til opprør mot kongen, og Corsaren gikk nærmest inn for republikk og demokrati. I Christian 8.s regjeringstid (1839–48) ble 142 pressesaker ført i domstolene. Av de 315 numrene av Corsaren som utkom i Goldschmidts tid (1840–46), ble 40 numre beslaglagt av sensuren. Corsaren var ikke noe skandaleblad preget av personangrep, og mye mer enn et vittighetsblad, det inneholdt også artikler om litteratur og teater. Men i spaltene treffes «Hr. Folket» eller «Folkeaanden, forhen Kammertjener, nu Spækhøker». Bladet benyttet seg av dyrefabler med politisk brodd og oppdiktede referater fra redaksjonens møter. Corsaren talte de fattiges og husmennenes sak og tok deres parti mot de store godseierne.
Av denne grunn sto Goldschmidts navn første gang oppført som utgiver tre år etter første utgivelse. Han ble dømt til 24 dagers fengsel, en bot på 200 riksdaler og fremtidig sensur. I 1846 ble han tvunget til å selge Corsaren i 1846 for 1,500 riksdaler.
Alt da han utga Præstø Amts Tidende, Næstved Ugeblad og Callundborg Ugeblad var han blitt fratatt retten til å utgi noe, så han var henvist til å bruke stråmenn som ansvarshavende redaktører, mens han selv skrev det meste av innholdet. Poul Ludvig Møller (1814-65) var blant bladets bidragsytere, og redaktør mens Goldschmidt sonet en dom og senere var utenlands. Poul Møller delte ikke Corsarens republikanske holdning.
En corsar er en pirat eller fribytter. Bladet skrev i en ironisk tone, så det var vanskelig å ta det for noe. Slik roste Corsaren kongehusets storhet ved fortelle om det imponerende antallet kongeslott som var betalt av skattyterne. Det ble sagt at ikke bare politiinspektør Reirsen leste Corsaren for å finne ut om det var noen grunn til sensur, men at også Christian 7. personlig leste gjennom det. Bladet huskes spesielt for «Corsar-striden» mellom Søren Kierkegaard og Poul Møller i 1846, senere også mellom Kierkegaard og Goldschmidt. Kierkegaard var kongetro og tok sterk avstand fra demokrati, og han uttrykte under pseudonymet «Frater Taciturnus» en trussel om et helt års latterliggjøring av Corsaren og daværende redaktør Poul Møller. Dette utløste en syndflod av spydigheter og karikaturer av Kierkegaard i bladet, så han følte seg offentlig latterliggjort i både tekst og bilder. Som «Frater Taciturnus» skrev han at man burde unngå å snakke om Corsaren, slik man «borgerlig bør unngå et offentlig fruentimmer». Alt i alt satte bladet Kierkegaards jåleri under lupen, ikke minst hans ønske om å være den som sitter med sannheten og belærer alle andre. Fra å være en anerkjent forfatter som ble lest av den dannede klasse, fremstod Kirkegaard som en gateoriginal. Han følte selv at han «mistet noen liv» og ble tiltagende bitter. I kjølvannet av Corsar-striden ble hans mange pseudonymer offisielt identifisert som hans. Kierkegaards tid på pidestalen var over.
Hauptsturmführer
Hauptsturmführer var en paramilitær grad i Schutzstaffel (SS) fra 1934 til 1945. Graden tilsvarte Hauptmann i Wehrmacht, det vil si kapteins nivå i Wehrmacht, og var rangert under Sturmbannführer og over Obersturmführer.